**SAISTOŠIE NOTEIKUMI**

Liepājā

|  |  |  |  |
| --- | --- | --- | --- |
| 2022.gada 22.decembrī | Nr.24  (prot. Nr.16, 20.§) |  | |
| Par Liepājas valstspilsētas  pašvaldības budžetu 2023.gadam |
|  | Izdoti saskaņā ar likuma "Par pašvaldībām" 46.pantu, likumu "Par pašvaldību budžetiem" un likumu "Par budžetu un finanšu vadību" | |

1. Apstiprināt Liepājas valstspilsētas pašvaldības pamatbudžetu 2023.gadam saskaņā ar 1.pielikumu:

1.1. ieņēmumi 102 851 580 *euro*;

1.2. izdevumi 121 450 945 *euro*;

1.3. līdzdalība komersantu pašu kapitālā 3 060 507 *euro*;

1.4. aizdevumu atmaksa 4 018 274 *euro*;

1.5. aizdevumu saņemšana 12 339 966 *euro*;

1.6. atlikums uz gada sākumu 13 338 180 *euro*.

2. Apstiprināt ziedojumu un dāvinājumu fondu 2023.gadam saskaņā ar 2.pielikumu:

2.1. ieņēmumi 8 136 *euro*;

2.2. izdevumi 14 009 *euro*;

2.3. atlikums uz gada sākumu 5 873 *euro*.

3. Apstiprināt Liepājas valstspilsētas pašvaldības aizņēmumu, galvojumu un ilgtermiņa saistību apmēru saskaņā ar 3.pielikumu.

4. Pilnvarot Liepājas valstspilsētas pašvaldības izpilddirektoru apstiprināt pašvaldības iestāžu, aģentūru, kapitālsabiedrību un projektu/pasākumu detalizētās ieņēmumu un izdevumu tāmes 2023.gadam atbilstoši 1. un 2.pielikumā apstiprinātajam finansējumam.

5. Pilnvarot Liepājas valstspilsētas pašvaldības Budžeta komisiju lemt par grozījumiem Liepājas valstspilsētas pašvaldības budžeta 2023.gadam ieņēmumu un izdevumu tāmēs institūciju apstiprinātā budžeta ietvaros.

6. Budžeta izpildītāja funkcijas veikt Liepājas pilsētas pašvaldības iestāžu, aģentūru un kapitālsabiedrību vadītājiem.

7. Budžeta izpildītājiem normatīvajos aktos noteiktajā kārtībā sastādīt un apstiprināt struktūrvienību un pakļautībā esošo iestāžu, projektu un programmu tāmes.

8. Budžeta izpildītāji ir atbildīgi par to, lai piešķirto līdzekļu ietvaros nodrošinātu efektīvu un racionālu pašvaldības budžeta līdzekļu izlietojumu, nepārsniedzot attiecīgajam mērķim tāmē plānotos izdevumus atbilstoši ekonomiskajām un funkcionālajām kategorijām.

9. Liepājas pilsētas pašvaldības iestādes "Liepājas pilsētas pašvaldības administrācija" Finanšu pārvaldei budžeta ieņēmumu daļas neizpildes gadījumā finansēt budžeta iestādes, uzņēmumus un mērķprogrammas proporcionāli budžeta ieņēmumu izpildei.

10. Pilnvarot Liepājas valstspilsētas pašvaldības domes pastāvīgo Finanšu komiteju lemt par līdzekļu piešķiršanu neparedzētiem mērķiem Liepājas valstspilsētas pašvaldības budžeta 2023.gadam REZERVES FONDA ietvaros, kas pārsniedz 3000 *euro.*

11. Pilnvarot Liepājas valstspilsētas pašvaldības domes priekšsēdētāju ar rīkojumu piešķirt līdzekļus neparedzētiem gadījumiem Liepājas valstspilsētas pašvaldības budžeta 2023.gadam REZERVES FONDA ietvaros par pieprasījumiem līdz 3000 *euro*.

12. Noteikt par piešķirto valsts mērķdotāciju apguves atbildīgajiem izpildītājiem:

12.1. izglītības nozarei - Liepājas pilsētas pašvaldības iestādi "Liepājas pilsētas Izglītības pārvalde";

12.2. kultūras nozarei - Liepājas pilsētas pašvaldības iestādi "Kultūras pārvalde";

12.3. sporta nozarei - Liepājas pilsētas pašvaldības iestādi "Liepājas pilsētas Domes Sporta pārvalde";

12.4. pašvaldības nekustamajiem īpašumiem - Liepājas pilsētas pašvaldības iestādi "Nekustamā īpašuma pārvalde";

12.5. nodarbinātības projektiem un pasākumiem - Liepājas pilsētas pašvaldības aģentūru "Nodarbinātības projekti", Liepājas pilsētas pašvaldības iestādi "Komunālā pārvalde";

12.6. sociālajai nozarei - Liepājas pilsētas pašvaldības iestādi "Liepājas pilsētas Domes Sociālais dienests";

12.7. transporta nozarei - Liepājas pilsētas pašvaldības iestādi "Komunālā pārvalde", Liepājas pilsētas pašvaldības aģentūru "Liepājas sabiedriskais transports";

12.8. vides pasākumiem un projektiem - Liepājas pilsētas pašvaldības iestādi "Liepājas pilsētas pašvaldības administrācija".

13. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju Liepājas valstspilsētas pašvaldības vārdā slēgt nekustamo īpašumu nomas līgumus par pašvaldībai piederošo nekustamo īpašumu iznomāšanu un Liepājas pilsētas pašvaldības iestādei "Nekustamā īpašuma pārvalde", pamatojoties uz Liepājas valstspilsētas pašvaldības domes lēmumiem, nodrošināt Liepājas valstspilsētas pašvaldības nekustamā īpašuma iznomāšanu un administrēšanu normatīvajos aktos noteiktajā kārtībā.

14. Akceptēt kārtību, ka Liepājas pilsētas pašvaldības iestāde "Nekustamā īpašuma pārvalde" budžetā piešķirto līdzekļu apjomā iesniedz saskaņošanai Liepājas valstspilsētas pašvaldības domes pastāvīgajā Finanšu komitejā priekšlikumu par prioritārā kārtībā sedzamajām pašvaldības dzīvojamo telpu īrnieku neizpildītajām neatgūstamajām saistībām pret dzīvojamās mājas pārvaldniekiem.

15. Pilnvarot Liepājas pilsētas pašvaldības iestādi "Liepājas pilsētas Izglītības pārvalde" slēgt līgumus ar attiecīgajām pašvaldībām par pašvaldību savstarpējiem norēķiniem saskaņā ar Ministru kabineta 2016.gada 28.jūnija noteikumiem Nr.418 "Kārtība, kādā veicami pašvaldību savstarpējie norēķini par izglītības iestāžu sniegtajiem pakalpojumiem".

16. Pilnvarot Liepājas pilsētas pašvaldības iestādi "Liepājas pilsētas Izglītības pārvalde" slēgt līgumus ar privātajām izglītības iestādēm un privātajiem bērnu uzraudzības pakalpojuma sniedzējiem, veikt pašvaldības līdzfinansējuma pārskaitījumus atbilstoši bērnu skaitam un faktiskajam apmeklējumam.

17. Budžeta izpildītājiem, kuru pārziņā ir Liepājas kultūras un sporta pasākumi, pirms grozījumu iesniegšanas, izmaiņas pa pasākumu veidiem jāizskata un jāsaskaņo attiecīgās nozaru komisijās un Liepājas valstspilsētas pašvaldības Budžeta komisijā.

18. Ja līdz kārtējā gada 1.oktobrim nav uzsāktas darbības Attīstības budžeta līdzekļu apguvē, Liepājas valstspilsētas pašvaldības Budžeta komisijai ir tiesības lemt par līdzekļu atgriešanu pašvaldības budžetā.

|  |  |
| --- | --- |
| Priekšsēdētājs | Gunārs Ansiņš |